A montenegrói válogatottal 2012-ben részt vett a londoni olimpián, ahol a döntőben a norvég csapattal szemben elszenvedett vereséggel ezüstérmet szerzett. Ugyanebben az évben az Európa-bajnokságon megismétlődött az olimpiai döntő, ezúttal montenegrói sikerrel. A 2015-ös világbajnokságon a montenegrói csapat csak a nyolcadik helyen végzett, Radičević volt csapatának legeredményesebb játékosa, a góllövőlista második helyén végzett, valamint beválasztották a torna All-Star csapatába. Második olimpiáján, a 2016-os riói olimpián csapata második legeredményesebb góllövője volt, de a csoportkörből nem jutottak tovább.